22. 5. 87 De Europæiske Fællesskabers Tidende Nr. L 134/1  (Retsakter hvis offentliggørelse ikke er obligatorisk) D RÅDET m— ; - RÅDETS AFGØRELSE af 28. april 1987 om indgåelse af en konvention mellem Det europæiske økonomiske Fællesskab og republikken Finland, republikken Island, kongeriget Norge, Schweiz, kongeriget Sverige og repubhkken Østrig om en forenkling af formaliteterne i samhandelen (87/267/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæ- iske økonomiske Fællesskab, særlig artikel 113, under henvisning til henstilling fra Kommissionen, og ud fra følgende betragtninger: Indgåelsen af en konvention med Finland, Island, Norge, Schweiz, Sverige og Østrig om indførelse af et administrativt enhedsdokument til erstatning af de nuværende angivelser i samhandelen mellem Fællesskabet og disse lande samt mellem disse lande indbyrdes vil gøre det muligt at lette og forenkle de formaliteter, der skal opfyldes i den pågældende samhandel; det er derfor hensigtsmæssigt at indgå en sådan konvention; denne konvention er et led i opfølgningen af den fælleser- klæring, der den 9. april 1984 blev fremsat i Luxembourg af - ministre fra Fællesskabets medlemsstater og landene i Den europæiske Frihandelssammenslutning (EFTA-landene) samt Kommissionen, og hvori de gav udtryk for deres politiske vilje til yderligere at udbygge samarbejdet mellem Fællesskabet og disse lande »med henblik på at skabe en dynamisk europæisk økonomisk enhed til gavn for deres lande« —. TRUFFET FØLGENDE AFGØRELSE: Artikel 1 Konventionen mellem Det europæiske økonomiske Fælles- skab og republikken Finland, republikken Island, kongeriget Norge, Schweiz, kongeriget Sverige og republikken Østrig om forenkling af formaliteterne i samhandelen godkendes herved på Fællesskabets vegne. Teksten til konventionen er knyttet til denne afgørelse. Artikel 2 Kommissionen, bistået af repræsentanter for medlemsstater- ne, repræsenterer Fællesskabet i det fællesudvalg, der er nedsat i henhold til konventionens artikel 10. Artikel 3 Formanden for Rådet foranstalter den deponering af akter, der er omhandlet i artikel 17 i konventionen (). —” Udfærdiget i Luxembourg, den 28. april 1987. På Rådets vegne P. DE KEERSMAEKER - Formand As (1) Datoen for konventionens ikrafttræden offentliggøres i De Europæiske Fællesskabers Tidende på foranledning af General- sekretariatet for Rådet.